《史知山光禄惠新茶并长歌倚韵答之》
明代·王缜

建溪雷信催雪雨，雀舌初生毛半竖。旋吹赐火试新茶，谏议元半赏音人。

分来粟粒奇芳具，独许诗肠知此味。自从陆氏著新经，初觉松涛忽泉沸。

黄金价重起西巴，紫笋香浮播押衙。玉乳碾尘消酒渴，月团飞凤破淫哇。

君歌明珠艳，我和欲垂鉴。君斗早战酣，我亦思鸣剑。

乃知草木才可荐，今古贤愚同口羡。嗟予性僻为吟苦，梦回昼漏初惊午。

七碗洗尽，万斛愁苦。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。